CELEX: 32006D0915
Language: hu
Date: 2006-12-11 00:00:00
Title: 2006/915/EK: A Bizottság határozata ( 2006. december 11. ) a Japánból származó, természetes vagy mesterséges módon törpenövésű Chamaecyparis Spach, Juniperus L. és Pinus L. növény tekintetében a 2002/887/EK határozat hatályának meghosszabbításáról (az értesítés a C(2006) 5997. számú dokumentummal történt)

12.12.2006   
            
            
               HU
            
            
               Az Európai Unió Hivatalos Lapja
            
            
               L 349/51
            
         A BIZOTTSÁG HATÁROZATA
   (2006. december 11.)
   a Japánból származó, természetes vagy mesterséges módon törpenövésű Chamaecyparis Spach, Juniperus L. és Pinus L. növény tekintetében a 2002/887/EK határozat hatályának meghosszabbításáról
   (az értesítés a C(2006) 5997. számú dokumentummal történt)
   (2006/915/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 15. cikke (1) bekezdésére,
   tekintettel az Egyesült Királyság által benyújtott kérelemre,
   mivel:
   
               (1)
            
            
               A Japánból származó, természetes vagy mesterséges módon törpenövésű Chamaecyparis Spach, Juniperus L. és Pinus L. növény tekintetében a 2000/29/EK tanácsi irányelv bizonyos előírásaitól való eltérés engedélyezéséről szóló 2002/887/EK bizottsági határozat (2) engedélyezi a tagállamoknak a 2000/29/EK irányelv bizonyos előírásaitól való eltérést korlátozott időtartamokra és különleges feltételek mellett a Japánból származó Chamaecyparis Spach, Juniperus L. és Pinus L. növény tekintetében.
            
         
               (2)
            
            
               Mivel az engedélyezést igazoló körülmények még most is fennállnak, és nincs a különleges feltételek felülvizsgálatára okot adó új információ, az engedélyezést meg kell hosszabbítani.
            
         
               (3)
            
            
               A 2002/887/EK határozat időbeli hatályát ennek megfelelően meg kell hosszabbítani.
            
         
               (4)
            
            
               Az e határozatban előírt rendelkezések összhangban vannak a Növény-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2002/887/EK határozat a következőképpen módosul:
   
               1.
            
            
               A 2. cikk első és második bekezdésében „2005. augusztus 1. és 2006. augusztus 1.” helyébe „2007. augusztus 1. és 2008. augusztus 1.” lép.
            
         
               2.
            
            
               A 4. cikkben található táblázat helyébe a következő táblázat lép:
               
                           „Növény
                        
                        
                           Időtartam
                        
                     
                           
                              Chamaecyparis:
                           
                        
                        
                           2007. január 1-jétől2008. december 31-ig
                        
                     
                           
                              Juniperus:
                           
                        
                        
                           2006. november 1-jétől2007. március 31-ig és 2007. november 1-jétől2008. március 31-ig
                        
                     
                           
                              Pinus:
                           
                        
                        
                           2007. január 1-jétől2008. december 31-ig”
                        
                     
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2006. december 11-én.
      
         
            a Bizottság részéről
         
         Markos KYPRIANOU
         
            a Bizottság tagja
         
      
   
   
      (1)  HL L 169., 2000.7.10., 1. o. A legutóbb a 2006/35/EK bizottsági irányelvvel (HL L 88., 2006.3.25., 9. o.) módosított irányelv.
   
      (2)  HL L 309., 2002.11.12., 8. o. A 2004/826/EK határozattal (HL L 358., 2004.12.3., 32. o.) módosított határozat.